In Dei nomine. Ego Galterius et uxor mea Blismoda et Adelelmus et Bernardus donamus vobis, o monachi Clunienses, unam peciolam de terra arabili in pago Cabilonensi, in fine Blaciacensi, in villa Alta Via: quæ terminatur de uno latere Gotsla, de alio terra Teodrici, de utraque fronte via publica; et faciatis quicquid volueritis. Qui autem vobis contradixerit, auri unciam vobis persolvat, et inantea hæc carta firma et stabilis permaneat, stipulatione subnixa. S. Galterii et uxoris ejus et Adelelmi et Bernardi, qui fieri et firmare rogaverunt. S. Rotlanni. Item Rotlanni. S. Bernonis. S. Constabuli. S. Johannis. Durannus scripsit die dominico, mense februario, anno XII Lotharii regis.